[ca] Molts traductors professionals de textos especialitzats disposen d'una formació en l'àmbit de coneixement específic a què es dediquen, com pot ser en dret, medicina, biologia, enginyeria o arquitectura. En el meu cas, vaig començar el grau en Traducció després d'haver-me llicenciat en arquitectura. Volia dedicar-me professionalment a la traducció i disposava dels coneixements tècnics, però em mancava l'habilitat traductora i una base de llengua sòlida. Amb l'objectiu de posar en pràctica les competències apreses durant el grau i fer una primera aproximació a la pràctica professional de la traducció tècnica, aquest treball presenta la traducció de l'alemany al català de la memòria constructiva de la torre d'oficines Taunus a Frankfurt. A més, la traducció s'acompanya de l'anàlisi dels aspectes del text més rellevants pel que fa a convencions, gramàtica i lèxic. També es presenta un glossari de termes, creat amb l'eina de traducció assistida Trados, utilitzada per fer la traducció. Aquest glossari contribueix, entre altres coses, a reduir el dèficit de recursos de traducció per aquest àmbit. Val a dir que tant les obres de referència com els recursos bilingües disponibles sobre construcció que combinin l'alemany i el català són absolutament escassos. Per aquesta raó, els coneixements del camp temàtic sobre el qual traduïm han estat bàsics a l'hora de poder fer la traducció amb agilitat i seguretat i, en la tasca documental, han estat essencials els textos paralꞏlels i tot tipus de documentació especialitzada. En tractar-se d'un text amb un alt grau d'especialització, ha requerit la confluència de coneixements tècnics i coneixements lingüístics, així com una extensa dedicació a la terminologia relacionada amb l'arquitectura i la construcció.

[en] Many professional translators of specialized texts have a training in the specific field of knowledge in which they work, such as law, medicine, biology, engineering or architecture. In my case, I started my degree in Translation after graduating in architecture. I wanted to work as a professional translator and had the technical knowledge, but I lacked the translation skills and a solid language background. In order to put into practice the skills I learned during the degree and to make a first approach to the professional practice of technical translation, this paper presents the translation from German to Catalan of the construction report of the Taunus office tower in Frankfurt. In addition, the translation is accompanied by an analysis of the most relevant aspects of the text in terms of conventions, grammar and lexicon. It also presents a glossary of terms, created with the computer-assisted translation tool Trados, used to do the translation. This glossary contributes, among other things, to reducing the deficit of translation resources for this field. It should be noted that both reference works and bilingual resources on construction that combine German and Catalan are absolutely scarce. For this reason, the knowledge of the subject area on which we translate has been basic to be able to do the translation with agility and security and, in the documentary task, parallel texts and all kinds of specialized documentation have been essential. As this is a highly specialised text, it has required the confluence of technical and linguistic knowledge, as well as extensive dedication to terminology related to architecture and construction.